רבי אבא בר כהנא

רבי אבא בר כהנא היה אמורא ארץ ישראלי בדור השלישי, דרשן ובעל מאמרי אגדה רבים.

הוא שהה זמן מה בבבל בבית מדרשו של רב חייא בר אשי, ורבים סוברים שהוא אף נולד שם, ואולי היה בנו של רב כהנא. כך או כך, עיקר פעולתו הייתה בארץ ישראל, וחבריו היו רבי לוי ורבי זירא.

מאמריו
בתלמוד ירושלמי מופיע כי רבי אבא בר כהנא שיבח את חברו רבי לוי על דרשותיו באגדה, ואילו במדרש רבה לפעמים הוא מתנגד בחריפות לתוכן דרשתו. הרבה רבי ברכיה הכהן למסור מאמרי אגדה בשמו, וככל הנראה היה תלמידו.
אין אומרים בפני המת (הספד) אלא דברי תורה
אדם שיש בו יראת שמים שקול ככל העולם
"מדהבה" מלכות שהיא אומרת מדד והבא
"כך היא דרכם של צדיקים, אומרים מעט ועושים הרבה".

לקריאה נוספת 
 מרדכי מרגליות (עורך), "ר' אבא בר כהנא", אנציקלופדיה לחכמי התלמוד והגאונים, מהדורת אייזנברג תשס"ז, כרך א, עמ' 5

קישורים חיצוניים

הערות שוליים

הדור הרביעי לאמוראי ארץ ישראל
אמוראים כהנים
הדור הרביעי לאמוראי בבל